KBANK บวก 3% โบรกชูเป้า 174 บ. มองกำไร Q1 โต 6% รับรายได้ดบ.เพิ่ม-ค่าใช้จ่ายลด
KBANK บวก 3% โบรกแนะ “ซื้อ” เป้า 174 บ. คาดกำไร Q1 โต 6% จากรายได้ดอกเบี้ยสุทธิสูงและควบคุมค่าใช้จ่ายได้ดี
KBANK บวก 3% โบรกแนะ “ซื้อ” เป้า 174 บ. คาดกำไร Q1 โต 6% จากรายได้ดอกเบี้ยสุทธิสูงและควบคุมค่าใช้จ่ายได้ดี
20 เม.ย. 2565

ผู้สื่อข่าวรายงานว่าวันนี้ (20 เม.ย. 2565) ราคาหุ้น ธนาคารกสิกรไทย จำกัด (มหาชน) หรือ KBANK ปิดภาคเช้าอยู่ที่ระดับ 157.00 บาท เพิ่มขึ้น 4.50 บาท หรือ 3% โดยทำจุดสูงสุดที่ 157.00 บาท และทำจุดต่ำสุดที่ 153.00 บาท ด้วยมูลค่าการซื้อขาย 2.37 พันลบ.

บริษัท หลักทรัพย์พาย จำกัด (มหาชน) แนะนำ “ซื้อ” ราคาเป้าหมาย อยู่ที่ 174 บาท คาดกำไรสุทธิในไตรมาสที่ 1/2565 โต 6% เมื่อเทียบกับงวดเดียวกันของปีก่อน และเพิ่ม 14% เมื่อเทียบกับไตรมาสที่ผ่านมา จากรายได้ดอกเบี้ยสุทธิสูงขึ้น และควบคุมค่าจ่ายได้ดี ส่วนการปรับลดอันดับเครดิต ของ S&amp;P Global Rating จาก “BBB+” เป็น “BBB” ส่งผลกระทบจำกัดต่อ KBANK